૩૦ સપ્ટેમ્બર, ૧૯૨૨ના રોજ કલકત્તામાં જન્મેલા ઋષિકેશ મુખરજીએ ફિલ્મ કારકીર્દિની શરૂઆતમાં ફિલ્મ લેબોરેટરીમાં કામ કર્યું હતું. પછીથી તેઓ ન્યુ થિએટર્સ પ્રાઈવેટ લિમીટેડ, કલકત્તાનાં ઍડિટીંગ રૂમમાં જોડાયા હતાં. ૧૯૫૧માં બિમલ રોયની ટીમનાં ભાગરૂપે (સહાયક નિર્દેશક તરીકે) તેઓ મુંબઈ આવ્યાં હતાં અને સ્વતંત્ર નિર્દેશક બન્યાં ત્યાં સુધી તેમણે બિમલ રોય સાથે કામ કર્યું હતું. ઋષિકેશ મુખરજીના ઘડતર પર બિમલ રોયની નોંધપાત્ર છાપ હતી.